recursal/SuperWikiNEXT-32B huggingface dataset:
**„Роза Луксембург"** (германски: *Rosa Luxemburg*) — германско-чехословачки филм од 1986 година во режија на Маргаретe фон Трота (Margarethe von Trotta), која е авторка и на сценариото. Главните улоги ги играат: Барбара Сукова (Barbara Sukowa), Даниел Олбрихски (Daniel Olbrychski) и Ото Зандер (Otto Sander). Филмот ја освоил наградата на Германската филмска академија во категориите: најдобар филм и најдобра глумица, а Сукова ја добила наградата за најдобра глумица и на Канскиот фестивал, каде филмот бил номиниран за „Златната палма".

Синопсис
--------

Полската револуционерка Роза Луксембург мечтае за револуција за време на владеењето на Вилхелм II. Таа неуморно ги шири своите убедувања во Германија и во Полска, поради што често завршуав во затвор. Истовремено, таа доаѓа во судир и со своите истомисленици и со љубовниците. Најпосле, таа се наоѓа на чело на комунистичката револуција во 1919 година, кога ја убиваат припадниците на единиците на германските доброволци, „Фрајкор".

Наводи
------

1. ↑  HRT, Rosa Luxemburg, njemačko-čehoslovački film (пристапено на 8.3.2022)
Порта погодна за лилјаци во Колмановата Пештера.
**Пештерска порта** ― вештачка барикада обично поставена на, или веднаш внатре, на влезот во пештера во обид да го попречи или отежни пристапот на луѓето до внатрешноста на пештерата. Причината за затворање на пештерата може да биде различна, но може да е поради заштита на чувствителни или загрозени видови лилјаци, заштита на кревката содржина на пештерата или ограничување на пристапот до опасните пештери.

Во Соединетите Држави, развиен е „индустриски стандард" за изградба на порти. Овој стандард е широко користен од служби како што се Служба за национални паркови, Служба за риби и див свет на Соединетите Држави, Биро за управување со земјиште, Шумска служба на Соединетите Држави, Зачувувањето на природата), Национално спелеолошко друштво и други. Овој стандард се насочува на правилното поставување на портите што не го попречува протокот на воздух што би го променило микро-екосистемот на пештерата.

Индустрискиот стандард или „Основен дизајн на портата" е вертикално поставена рамна решетка од хоризонтални шипки. Растојанието на решетката на шипките е од клучно значење за да се овозможи пристап на мали животни, како лилјаци, но ограничување на влезот на луѓето. Постојат и други дизајни, но се чини дека растојанието меѓу решетката е универзално.

Наводи
------

1. 1 2 3  „Agency Guide to Cave and Mine Gates 2009" (PDF). *Batcon.org*. Архивирано од изворникот (PDF) на 20 октомври 2012. Посетено на 28 јануари 2023.
Птици тркачи
**Птици тркачи** ( лат. ) претставуваат надред на птици кои не летаат (со исклучок на редот на тинамуи ( лат. ). Тие се најголемите птици што живеат на земјата денес. Иако имаат пердуви и закржлавени остатоци од крила, тие не можат да летаат затоа што се многу тешки и немаат доволно развиена "летна" мускулатура на.

Особености
----------

Птиците тркачи имаат на задните рабови на ребрата кукасти продолжетоци кое се протегаат до горниот раб на следното ребро, што значително придонесува за јачината на нивниот граден кош. Колку е птицата подобар летач, толку структурата подобро ѝ е развиена. Меѓутоа, оваа особина кај птиците скоро па да исчезнала. Поради оваа одлика тие така се нарекуваат, а името им потекнува од латинскиот збор *ratis* што значи *сплав, чун* .

И пердувите на овие птици се малку различно градени од другите птици. Пердувите од првиот и вториот ред не се доволно поврзани со куките, така што нивните пердуви се лабави, не се доволно затегнати и се многу помеки од пердувите на другите птици.

Ниту еден вид од редот казаруи (Casuariiformes), кивиј (Apterygiformes), ноеви(Struthioniformes) и нандуи(Rheiformes) не може да летаат. Ноевите и нанудите сè уште имаат крилја кои пред сè имаат ритуална улога, кај другите крилјата се значително намалени , додека некои немаат крилја воопшто. Додека летачките птици не можат да надминат одредена големина затоа што не би можеле да полетаат, птиците тркачки немаат такво ограничување. Зголемувањето на нивната големина ја зголемува безбедноста од грабливците. Подолгите нозе им даваат поголема брзина, а долгиот врат им овозможува да стигнат до храна од високите грмушки и дрвја. Телото може да прифати поголеми количини на храна затоа што нема потреба да одржува одредена телесна тежина заради летот. Ова значи дека варењето е побавно и затоа е поефикасно.

Мажјаците лежат на јајца. Гнездото може да содржи јајца од една или повеќе женки. Само со ноеви и со голем пегав кивиј, женката исто така лежи на јајца.

Еволуција
---------

На многу прашања во врска со овие птици сè уште нема одговор. Се воделе многу расправии за тоа дали овие птици, заради нивната неспособност да летаат, се попримитивни од другите птици. Нивниот мал мозок е едвај различен од оној на летачките. И редокуванито костур крилото ја следи истата шема како и со летачките. Сепак, тркачи во долгите коски немаат празнини исполнети со воздух, карактеристични за летачките. Денес, многу експерти веруваат дека тркачките птици потекнувале од птици што би можеле да летаат.

Првите тркачи живееја во времето на плеистоцен. Тие биле Lithornithiformes, ред птици што личеле на тинами. Нандусите се познати од еоцен, казуари од оилигоцена, мое тинамуи од миоценот,а слоновке и кивиј од плеистоцена.

Систематика
-----------

Во птици тркачи спаѓаат:

* Африка
	+ Ноеви ()
	+ Слоновка ()
* Австралија
	+ Казаруи ()
		- Ему (семејство, дел од ред или посебен ред)
* Нов Зеланд
	+ Кивис ()
	+ Moe † ()
* Јужна Америка
	+ Нандуи ()
	+ Тинамуи ()

Наводи
------

1. ↑  Robertson C.J.R. (2003)
Питер Џексон
**Питер Роберт Џексон** (англиски: *Peter Robert Jackson*) (31 октомври 1961) — филмски режисер од Нов Зеланд, добитник на наградите „Оскар" и „Златен глобус".

Животопис
---------

Творештво
---------

На почетокот на кариерата, Џексон се прославил со крвави тинејџерски хорори и комедии. Неговиот филм „Жив мртовец" (*Dead Alive*) бил прогласен за најгнасен филм на сите времиња. Меѓутоа, во 1994 година го променил стилот и станал славен со филмот „Небесни суштества" (*Heavenly Creatures*). Филмот ја добил наградата „Сребрен лав" на Венецискиот филмски фестивал и бил номинираб за „Оскар" за оригинално сценарио. Овој филм бил клучен за кариерата на глумицата Кејт Винслет. Неговиот животен пат потполно се променил кога одлучил да режира серија филмови според книжевните класици: „Дружината на прстенот", „Двете кули" и „Враќањето на кралот" од трилогијата „Господарот на прстените" на Џ.Р.Р. Толкин. Филмовите постигнале голем комерцијален успех, а Џексон станал еден од најплатените режисери на денешницата.

Филмографија
------------

* Кинг-Конг — 2005
* Филмската трилогија:
	+ Господарот на прстените: Враќањето на кралот — 2003
	+ Господарот на прстените: Двете кули — 2002
	+ Господарот на прстените: Дружината на прстенот — 2001
* Заборавено сребро (*Forgotten Silver*) — 1997
* Заплашување (*The Frighteners*) — 1996
* Небесни суштества (*Heavenly Creatures*) — 1994
* (*Dead Alive*) — 1993
* Запознајте ги Фиблсови (*Meet the Feebles*) — 1989
* Лош вкус (*Bad Taste*) — 1987

Најзначајни награди
-------------------

**Оскар**

* 2003 - Најдобар филм (Господарот на прстените: Враќањето на кралот)
* 2003 - Најдобро адаптирано сценарио (Господарот на прстените: Враќањето на кралот)
* 2003 - Најдобра режија (Господарот на прстените: Враќањето на кралот)

**БАФТА**

* 2001 - Најдобар филм (Господарот на прстените: Дружината на прстенот)
* 2001 - Најдобра режија (Господарот на прстените: Дружината на прстенот)
* 2003 - Најдобар филм (Господарот на прстените: Враќањето на кралот)

**Златен глобус**

* 2003 - Најдобра режија (Господарот на прстените: Враќањето на кралот)

**Венецијански филмски фестивал**

* 1994 - Сребрен лав (Небесни Суштества)

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 84213729
* LCCN: no96017219
* ISNI: 0000 0001 0920 2504
* GND: 12345395X
* SELIBR: 271101
* SUDOC: 035340061
* BNF: cb13182829t (податоци)
* BIBSYS: 2087019
* ULAN: 500470428
* MusicBrainz: 1192bf91-25e1-40cb-b823-d4f6c451d262
* NLA: 42362460
* NDL: 01026213
* NKC: js20020624017
* BNE: XX1177304
* CiNii: DA13935450

 |

 |
За истоимената раса на патки, видете Пекиншка патка (животно).

Готвач сече печена пекиншка патка во ресторанот „Чуенџиде"
**Пекиншка патка** или „пекиншка печена патка" (кинески: 北京烤鴨) — познато јадење од Пекинг кое било подготвувано уште од династијата Јуен, а сега се смета за едно од најпознатите Кинески национални јадења. Јадењето се состои од печена патка позната по тенката, крцкава кожа, со автентични верзии на сервирање.
Патките се посебно гоени, а после 65 дена се колат и се зачинуваат пред да бидат испечени во фурна. Месото често се јаде со палачинки, млад кромид и хоисин сос. Два најпознати ресторани во Пекинг кои го сервираат овој деликатес се Кванјуде и Бјенјифанг, два века стари зданија ко станаа традиционални имиња.

Историја
--------

Печената патка како јадење за првпат била подготвена во Кина, во времето на владеењето на Јужните и Северните династии. Пекиншката патка беше подготвена за Императорот на Кина во времето на владеење на династијата Јуен. Вистинското име на јадењето е Шаоуази кое беше спомнато во прирачникот за рецепти на јадења и пиења на Ху Сихуј кој во 1330 г. бил главен готвач во царската кујна. Во династијата Минг, пекиншката патка била едно од главните јадења во менито на кралскиот двор. Во 1416 г. се изгради и првиот специјализиран ресторан за подготвуавање на пекиншка патка во Пекинг.

Во времето на владеење на Династијата Кинг од 1736-1796 г. популарноста на печената пекиншка патка почнала да се шири во повисоки размери. Таа била испирација за поетите и високата интелигенција кои уживале во јадењето. На пример, во стиховите една песна кој ја напишал Дуан Зу Зи Ци Пекинг беше познат по, „наполнете ја вашата чинија со печена патка и прасенце". Во 1864 г. е основан ресторанот Куанјуд во Пекинг. Негов сопственик бил Јанг Куанрен кој го развил специјалитетот печена пекингка патка. Со своите иновации и успешно управување ресторанот станал познат во Кина со воведување на пекиншката патка на сите делови во светот.

Во средината на XX век пекиншката патка станала национален симбол на Кина кој бил развиен од страна на туристите и дипломатите. На пример Во 1972 г. министерот за надворешни работи на САД, Хенри Кисинџер се сретнал со премиерот Џоу Енлај во Големата народна сала. По напорните долги разговори кои завршиле утрото, американската делегација за ручек била послужена со пекиншка патка, која станало најомилено јадење на Кисинџер. Пекиншката патка подготвена во Куанјуд посебно била омилено јадење на разни политички водачи како што се кубанскиот револуционер Фидел Кастро, германскиот канцелар Хелмут Кол.

Поврзано
--------

* Кинеска кујна
* Пекиншка патка (животно) — американска раса на домашни патки

Наводи
------

Надворешни врски
----------------

|  |  |
| --- | --- |
| Ризница | „Пекиншка патка" на Ризницата ? |

* Во слики: Приготвување на пекиншка патка (Би-Би-Си)
**Пејзановска пештерна црква** (грчки: *Bυζαντινά ασκηταριά στο Ασβεστοχώρι*) — средновековна пештерна црква кај селото Пејзаново, Солунско, Егејска Македонија. Влегува во состав на Неаполско-ставруполската епархија на Цариградската патријаршија.

Црквата е откриена во 1943 г. за време на Втората светска војна. Претставуа едноставен храм и личи на ќелија. Внатрешнсота е богато живописана, но фреските се отстранети, и денес се чуваат во Музејот на византиската култура во Солун.

Поврзано
--------

* Неаполско-ставруполска епархија

Наводи
------

1. ↑  „Bυζαντινά ασκηταριά στο Ασβεστοχώρι". Corect. Архивирано од изворникот на 2014-11-27. Посетено на 14 ноември 2014.
**Мусиќ Стеван** (српски: *Мусић Стеван*) - српска епска (јуначка) песна.

Содржина
--------

Во својот дворец, Стеван Мусиќ пие вино, а потоа легнува да се одмори пред заминувањето на Косово каде треба да земе учество во борбата против османлиската војска. Неговиот слуга гледа дека српската војска оди кон Косово и сака да го разбуди господарот, но сопругата на Стеван го моли да не го буди, зашто сонила лош сон. Сепак, слугата не сака да ја послуша, имајќи ја предвид клетвата на кнезот Лазар. Стеван заминува на Косово каде среќаваат една девојка која штотуку се враќа од реката Ситница, каде видела многу мртви српски и турски војници. Стеван го препознава шлемот кој го носи девојката и, не сакајќи да ја прекрши заклетвата, се вклучува во Битката при што погинува заедно со слугата и со својата војска.

Осврт кон песната
-----------------

Стеван Мусиќ е јунак кој се плаши од клетвата на кнезот, се подготвува за борбата, но сепак задоцнува на Косовската битка. Неговата сопруга се обидува да го задржи, но тој не се плаши од смртта, а единствената негова мисла е да погине заедно со своите браќа по оружје. Единствено, тој е длабоко несреќен што мора да умре подоцна од другите.

Наводи
------

1. ↑  Војислав Ђурић, *Антологија српских народних јуначких песама*. Београд: Српска књижевна задруга, 2012, стр. 152-158.
2. ↑  Војислав Ђурић, „О народним епским песмама", во: Војислав Ђурић, *Антологија српских народних јуначких песама*. Београд: Српска књижевна задруга, 2012, стр. 13-14.
**Пелагониска пастрмка** (латински: *Salmo pelagonicus*) – ендемски вид на риба, карактеристичен за водите на Македонија. Се наоѓа распространета само во водите на Црна Река и тоа во горните делови од течението, до село Бучин.

Опис и распространетост
-----------------------

Пелагониската пастрмка се водела како подвид на Salmo trutta (Salmo trutta pelagonicus). Резултатите од ихтиолошките истражувања покажале дека подвидот ги има одликите за таксономски статус на вид. Црна Река му припаѓа на вардарскиот слив, но пастрмката која живее во нејзиниот горен тек се разликува од останатите пастрмки од сливот. Основна нејзина одлика по која се разликува по изглед од македонската пастрмка се интензивните црвени точки по целото тело, кои кај македонската пастрмка ги нема. Главата е долга и помалку зашилена, устата е длабоко всечена. Ралото има двоен ред заби. Нема официјален податок за нејзините максимални вредности на должината и тежината. Најголем примерок пелагониска пастрмка е уловен во Црна Река во текот на 2006 година со должина од 36 cm. Се претпоставува дека максималните димензии и максималната тежина која може да ја постигне пелагониската пастрмка се доста поголеми во однос на наведените.

Мрестење
--------

Пелагониската пастрмка, како и останатите пастрмки, бара песокливо и каменито дно. Се мрести обично во периодот ноември-јануари, а зависно од температурата на водата, може да биде и порано или подоцна. Женските единки икрата ја исфрлаат на плитки места со силно струење на водата и на песочно-каменита подлога, во која претходно со опашката имаат направено длапка (гнездо) со димензии 20–30 cm ширина и 15 cm длабочина по што машките единки ја преливаат икрата со млеч. По оплодувањето, заради заштита на оплодената икра, машките и женските единки ја покриваат со камчиња и песок.

Риболов
-------

Дозволен е само рекреативен риболов. Се лови со вештачки и природни мамци.

Наводи
------

1. ↑  „*Salmo pelagonicus*". *IUCN Red List. Version 2008*. International Union for Conservation of Nature. 2008. Посетено на 23 април 2019.
2. 1 2 3  „РИБОЛОВНА ОСНОВА ЗА РИБОЛОВНА ВОДА „СЛИВ НА ЦРНА РЕКА" ЗА ПЕРИОД 2017 – 2022 ГОДИНА". *Службен весник*. **6**: 15. 2017. Посетено на 2019-04-23.
**Птоломеј II Филаделф** (старогрчки. Πτολεμαῖος Φιλάδελφος, 309 п.н.е. — 246 п.н.е.) — 
македонски крал на Египет во периодот од 283 п.н.е. до 246 п.н.е. Бил син на родоначалникот на Птоломејската династија Птоломеј I Сотер и Вереника. Времето на неговото владеење честопати се нарекува и златно доба на Птоломејскиот Египет, со оглед на тоа што Египет станал најголема поморска сила на Источниот Медитеран, а неговата престолнина била едно од најзначајните центри на културниот живот во тогашниот свет.

Птолемеј II Филаделф, на монета од III век п.н.е. во друштво со неговата сестра и сопруга Арсиноја II

Надворешни врски
----------------

* Ptolemy Philadelphus at LacusCurtius — (Chapter III of E. R Bevan's *House of Ptolemy*, 1923) (англиски)
* Ptolemy II Philadelphus entry in historical sourcebook by Mahlon H. Smith (англиски)
* the Great Mendes Stele of Ptolemy II (англиски)

Наводи
------



|
|  |
| Претходник**Птоломеј I Сотер** | **Птоломејска династија** | Наследник**Птоломеј III Еуергет** |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 42634080
* LCCN: n83032385
* ISNI: 0000 0000 7857 9172
* GND: 11879356X
* SELIBR: 325200
* SUDOC: 075218011
* BNF: cb14609856r (податоци)
* ULAN: 500356587
* CiNii: DA14579770

 |

 |
**Пелагонците** се една од етничките заедници кои во антиката населувале дел од територијата на Република Македонија, поточно Пелагонија (областa околу реката Еригон (Црна) до нејзината утока во реката Аксиј (Вардар), во непосредна близина на античката населба Стоби. Главен град на Пелагонија бил Хераклеја, низ времето преименувана во Пелагонија, па во Манастир, а денес Битола.

Нивното име потекнува од херојот епоним Пелагон, кое пак во историските извори за првпат се среќава во 365 г. пр. н.е. а во врска со пелагонискиот басилеј (крал) кој добил атинска проксенија (граѓанско право кое се давало на странци). Во 363-62 г. пр. н.е. во еден натпис се споменува Менелај Пелагон кој бил доброчинител на Атина. Во наредните децении Пелагонија веројатно влегла во составот на пајонското кралство и сè до времето на римското владеење за неа нема никакви документи.

Етничка припадност
------------------

За етничката припадност на Пелагонците постојат различни погледи. Според една теза тие имале илирско потекло, според друга теза тие биле тракиско племе. А. Даскалакис и други грчки историчари истакнуваат дека тие биле хеленско племе. Ј. Русу истакнува дека Пелагонците биле македонско племе. Според една теза, која ја застапува полскиот научник В. Пајанковски, а е поддржана од некои македонски научници, Пелагонците биле составен дел пајонската група на племиња и имале бригиско потекло .

Матерјалната култура, погребните обичаи и ритуалите на Пајонците се еднакви со оние на Пајонците. Наде Проева истакнува дека станува збор за автохтон пајонско-пелагонски етнички агломерат кои одамна бил забележан од белградскиот аргеолог М. Гарашанин. Во Илијадата, се споменува заеднички предок Пелагон или Пелегон. страбон истакнува дека Пајонците се нарекувале Пелагонци. Полибиј и Ливиј запишале дека ематија порано се нарекувала Пајонија. Пелагонците се вброени во пајонската група на племиња од страна на Плиниј.

Пајонско-пелагонскиот агломерат се разликувал од илирскиот, односно Пајонците и Пелагонците имале различно етничко потекло и различна материјална култура од илисрките племиња. Пајонско-пелагонскиот агломерат се разликувал и од оној во скопско-кумановската област, која имала трибалски (Трибали) карактер. страбон дава податок дека Пајонците на север се граничеле со Дарданците, меѓутоа не се пронајдени такви археолшки докази. Најверојатно, Пајонците во одреден период имале доминација над Трибалите и тогаш се граничеле со Дарданците.

Извори
------

1. 1 2 3  Историја ан Аргеадите, Наде Проева, Скопје, 2004
|  |
| --- |
|   |
| Заштитенстатус |
| 
по ризик од изумирање |
| 
Изумрени |
| ИзумрениИзумрени во дивината |
| Во опасност |
| Критично загрозениЗагрозениРанливи |
| 
На помал ризик |
| Зависни од заштитаРечиси загрозениНезагрозени |
| 

---

**Поврзано**Меѓународен сојуз за заштита на природатаЦрвен список на МСЗП

---

 |
| * п
* р
* у
 |

**Ранлив вид** (англ. *Vulnerable species*, *VU*) е вид заведен во Црвениот список на Меѓународниот сојуз за заштита на природата како на пат да биде загрозен доколку не се подобрат условите што му попречуваат на неговиот опстанок и размножување. 

Ранливоста претежно се должи на загуба или опустошување на природните живеалишта на видовите. Овие видови се надгледуваат и организациите настојуваат да спречат тие да станат загрозени.

Поврзано
--------

* Загрозен вид
* Ранливи видови на Црвениот список на МСЗП

Надворешни врски
----------------

* Список на ранливи видови[*мртва врска*] - МСЗП (англиски)
**Пештерата Равништарка** — речна пештера која се наоѓа во атарот на селото Равниште, на околу 12 км од Кучево. Иако влезниот дел го посетил Јован Цвијиќ, уште во 1894 година, низ целата пештера прв пат поминале селските момчиња во 1980 година.

Спаѓа во редот на поголемите пештери на територија на Србија. Главниот канал е долг 502 м, а вкупната должина на пештерските канали е 589 метри. Се наоѓа на надморска височина од 406 метри. Просечната температура во пештерата е 8 oС. Низ пештерата тече потокот Понорац кој извира два километри низводно во Бисина Пештера. Има само една сала, „Црн дворец", долга 43 метри, широка 20 метри и висока 12 метри. Во пештерата посебно се истакнуваат: Шарец на Крале Марко, Главоњи и Лепа Равништарка, која воедно е и амблем на пештерата.

За туристички посети комплетно е уредена во 2007 година.

Галерија
--------

* Влез во пештератаВлез во пештерата
* Внатрешноста на пештератаВнатрешноста на пештерата
* Внатрешноста на пештератаВнатрешноста на пештерата
* Внатрешноста на пештератаВнатрешноста на пештерата
* Внатрешноста на пештератаВнатрешноста на пештерата
* Внатрешноста на пештератаВнатрешноста на пештерата
* Внатрешноста на пештератаВнатрешноста на пештерата
* Внатрешноста на пештератаВнатрешноста на пештерата
* Внатрешноста на пештератаВнатрешноста на пештерата
* Внатрешноста на пештератаВнатрешноста на пештерата
* Внатрешноста на пештератаВнатрешноста на пештерата
* Внатрешноста на пештератаВнатрешноста на пештерата
* Внатрешноста на пештератаВнатрешноста на пештерата
* Пештерски накит - коњПештерски накит - коњ
* Пештерски накит - клучалкаПештерски накит - клучалка
* Една од салите на пештерата РавништаркаЕдна од салите на пештерата Равништарка

Наводи
------

1. 1 2 3  „Пећина Равништарка". *tokucevo.org*. ТО општине Кучево. Архивирано од изворникот на 2013-11-10. Посетено на 10.11.2013. Проверете ги датумските вредности во: `|accessdate=` (help)
**Привидна тежина** е својство на телата според кое се одредува колку е тешко едно тело. Привидната тежина на едно тело ќе се разликува од тежината на друго тело, кога силата на гравитацијата нема да биде во рамнотежа, туку ќе биде во спротивност со некоја спротивно насочена нормална сила. По дефиниција, тежината на телото е еднаква по големина на силата на гравитација која дејствува на тоа тело. Ова значи дека дури и „бестежински" астронаут во нискоземска орбита има скоро иста тежина како и кога би бил на површината на Земјата.

Предмет што лежи на земјата е предмет на нормалната сила притискана од земјата.Нормалната сила дејствува на границата на објектот кој е во контакт со земјата.Оваа сила се пренесува на телото.Грабитационата сила на секој дел од телото се балансира со стрес кој дејствува на тој дел.Безтежинскиот астронаут се чубствува како да нема тежина поради отсуството на овие тежински сили.Со дефинирање на просечната тежина на едно тело во нормална гравитација може да се долови ефектот на безтежински простор.Основна дефиницја е:'Силата на едно тело врши притисок на друго тело'.

Очигледната тежина може да се разликува кога објектот е целосно или делумно потопен во вода каде што постои течност која работи против силата на гравитација.Друг пример е тежината на предмет или лице при возење во лифт.Кога лифтот ќе се крева нагоре предметот почнува да ослободува сила во обратна насока.Ако се употребува скала ќе се примети дека тежината на предметот ќе се зголеми заради обратната сила,менувајки ја просечната тежина.

Улогата на просечната тежина е исто така важна во флуидизацијата,кога се работи со голем борј честички кои треба да се надминат со цел деловите(честичките) да се издигнат и флуидизацијата да се случи.

Наводи
------
**Перо Георгиев** — македонски архитект, дизајнер, цртач и писател.

Творештво
---------

Георгиев работи во Швајцарија. Во 2020 година ја објавил книгата „Животот на смртта", составена од околу 130 цртежи придружени со кратки записи. Три негови кратки раскази се застапени во антологијата на македонскиот краток расказ, „Џинџуџе во земјата на афионите" (Темплум, 2022).

Наводи
------

1. ↑  Никола Гелевски и Владимир Мартиновски (приредувачи), *Џинџуџе во земјата на афионите: антологија на македонскиот краток расказ*. Скопје: Темплум, 2022, стр. 361.
2. ↑  Никола Гелевски и Владимир Мартиновски (приредувачи), *Џинџуџе во земјата на афионите: антологија на македонскиот краток расказ*. Скопје: Темплум, 2022, стр. 195-198.
**Ранко Јованов Божиновски** ( 1924
 во Довезенце, Кумановско — 20 октомври 1944

 во Треска, Скопје) — македонски партизан, борец за слобода на Македонија и учесник во НОВ.

Животопис
---------

Произлегува од сиромашно селско семејство. По завршување на основното училиште се занимавал со земјоделство. Во септември 1944 година, стапил во борбените редови на Третата македонска ударна бригада. Бил борец во Петтата чета на Вториот баталјон. Учествувал во сите борби што ги водела оваа единица. На 20 октомври кога неговата Бригада ги нападнала балистичките позиции близу Треска, тој загинал, откако единицата бил принудена да се повлече под притсок на новодојдените германски сили.

Наводи
------

1. 1 2  *Беа, загинаа, останаа*. Скопје: Историски Архив. 1969. стр. 177. На `|first=` му недостасува `|last=` (help)
**Перко Томев Петковски** ( 1925
 во Ракотинци, Скопско — 23 април 1945

 во Липљан, Косово) — македонски партизан, борец за слобода на Македонија и учесник во НОВ.

Животопис
---------

Потекнувал од слабоимотно селско семејство. Основно училиште завршил во селото, по што се занимавал со земјоделство. Во текот на окупацијата активно ги помагал материјално партизанските единици. На 15 септември 1944 година стапил во Дополнителната бригада, а подоцна се префрлил во Шеснаесеттата македонска ударна бригада. Со неа учествувал во бројни акции за ликвидирање на одметнатите балистички банди на Косово. Потоа се префрлил во близина на Белград, каде со успех ја завршил воената обука. Одлично се оспособил во ракувањето со новоприменото оружје. Потем учествувал во големиот пробив на Сремскиот фронт и во ослободувањето на Војводина и Хрватска. Загинал на 23 април 1945 година во една битка кај Липљан. Бил закопан на борбената позиција.

Наводи
------

1. 1 2  *Беа, загинаа, останаа*. Скопје: Историски Архив - Скопје. 1969. стр. 112. На `|first=` му недостасува `|last=` (help)
Прибор за јадење
**Приборот за јадење** ги вклучува сите рачни инструменти што се користат при подготовка, сервирање и особено јадење храна во западната култура. Градот Шефилд во Англија е познат по производството на прибор за јадење од 17 век.

Приборорот за јадење во САД, најчесто означува ножеви или слични инструменти за сечење.

Главни елемнти на приборот за јадење во западната култура се ножот, виљушката и лажицата. Денес, хибридните верзии на приборот за јадење се направени во комбинација со функционалноста на различни уреди за јадење.

Трпеза

Композиција
-----------

Стерлингот е традиционален материјал од кој се прави добар прибор за јадење. Историски гледано, среброто има предност пред другите метали, бидејќи е помалку хемиски реактивен. Хемиските реакции помеѓу одредена храна и металот за прибор може да доведат до непријатни вкусови. Златото е уште помалку реактивно од сребро, но употребата на златен прибор за јадење е ограничена на исклучително богатите, како што се монарсите.

Челикот отсекогаш се користел за повеќе утилитарни ножеви, а калајот се користел за некои поевтини предмети, особено за лажици.

Во 1913 година, британскиот металург Хари Брејли го открил не’рѓосувачкиот челик, после ова откритие овој метал станал доминантен во производството на приборот за јадење.

Пластичниот прибор за јадење е направен за еднократна употреба и често се користи за кампување или екскурзија.

Прибор за еднократна употреба

Индустрија
----------

До средината на 19 век, слабиот челик повторно се користел, поради новите методи на производство на челикот, ножевите биле направени со заварување на лента од челик до парче железо кое требало да се формира во нож, или да испрати челична лента помеѓу две парчиња железо. Ова било направено затоа што челик тогаш бил многу поскап од колку железото.

По изработка, ножот морал да се заостри, во сечило за мелење.

Производствени центри
---------------------

Традиционалните центри за производство на прибор за јадење се:

* Калдас дас Тајпас во Португалија
* Албасете во Шпанија
* Онајда во Соединети Американски Држави
* Премана во Италија
* Шефилд во Обединетото Кралство
* Золинген во Германија
* Толедо во Шпанија

Наводи
------

1. ↑  British Pathé. „The Master Cutler". *britishpathe.com*.
2. ↑  „Restodontê | Tipos de facas e suas utilidades". *Restodontê*. Посетено на 2019-07-04.
3. ↑  Miodownik, Mark (29 April 2015). „Stainless steel revolutionised eating after centuries of a bad taste in the mouth". *The Guardian*.
4. ↑  „Made in Great Britain, Series 1, Steel". BBC. Посетено на 28 March 2019.
**Перманганска киселина** (или **манганска(VII) киселина** ) е неорганско соединение со формула H MnO <sub id="mwDg">4</sub>. Оваа силна оксокиселина е изолирана како нејзин дихидрат. Тоа е конјугирана киселина на перманганатните соли. Тоа е предмет на неколку публикации и неговата одлика, како и неговата употреба се многу ограничени.

Подготовка и структура
----------------------

Перманганската киселина најчесто се подготвува со реакција на разредена сулфурна киселина со раствор од бариум перманганат, а нерастворливиот нуспроизвод на бариум сулфат се отстранува со филтрирање:

Ba(MnO 4 ) 2 + H 2 SO 4 → 2 HMnO 4 + BaSO 4 ↓
Употребената сулфурна киселина мора да биде разредена; од реакциите на перманганатите при што со концентрирана сулфурна киселина се добива анхидрид, манган хептоксид .

Перманганската киселина е исто така подготвена преку реакција на флуоросилициумска киселина со калиум перманганат, преку електролиза и преку хидролиза на манган хептоксид, иако последниот пат често резултира со експлозии.

Кристалната перманганска киселина е подготвена на ниски температури како дихидрат, HMnO 4 · 2H 2 O.

Иако неговата структура не е потврдена спектроскопски или кристалографски, се претпоставува дека HMnO 4 има тетраедрална структура слична на онаа за перхлорна киселина .

Реакции
-------

Како силна киселина, HMnO 4 се депротонира за да се формираат интензивно виолетови обоени перманганати. Калиум перманганат, KMnO 4, е широко користен, разноврсен и моќен оксидирачки агенс.

Растворите на перманганската киселина се нестабилни и постепено се распаѓаат на манган диоксид, кислород и вода, при што првично формираниот манган диоксид го катализира понатамошното распаѓање. Распаѓањето се забрзува со топлина, светлина и со киселини. Концентрираните раствори се распаѓаат побрзо отколку што се разредуваат.

Поврзано
--------

1. 1 2  Frigerio, Norman A. (1969). „Preparation and properties of crystalline permanganic acid". *Journal of the American Chemical Society*. **91** (22): 6200–1. doi:10.1021/ja01050a058. PMID 5823192.
2. ↑  Black, Homer Van Valkenburg (1900). *The permanganates of barium, strontium, and calcium*. Easton, PA. стр. 6.
3. ↑  Olsen, J. C. (1900). *Permanganic Acid by Electrolysys*. Easton, PA: The Chemical Publishing Company.
4. 1 2  Byers, Horace Greeley (1899). *A Study of the Reduction of Permanganic acid by Manganese Dioxide*. Chemical Publishing Company.
**Новак и Радивој го продаваат Груица** (српски: *Новак и Радивоје продају Грујицу*) е српска епска (ајдучка) песна.

Содржина
--------

Старина Новак и дели Радивој пијат вино на планината Романија, а ги служи малиот Груица, синот на Старина Новак. Кога им снемува вино, тутун и пари, тие го носат убавиот Груица во Сараево каде една девојка-Турчинка дава за него за два товари богатство, но, него го купува вдовицата на Џафер-бег, која за него дава три товари богатство и три коњи. Таа му посветува голема грижа и го облекува во раскошна облека. Кога Груица изразува желба да оди на лов, Џафер-беговица му дава 30 придружници, заедно со слугата Хусеин, како и многу дукати. Во планината, Груица им го открил својот идентитет и почнал да бега, а Хусеин тргнал по него. Тогаш, Груица се вратил назад и го убил Хусеин, а потоа се вратил кај својто татко.

Осврт кон песната
-----------------

Старина Новак, навистина постоел, само што во овој лик се претставени две историски личности: јунакот од XV век, Новак Дебелиќ и Баба Новак, заповедник на ајдучките чети од крајот на XVI век. Од друга страна, неговиот брат или побартим, дели Радивој не е познат во историјата. Исто така, не е сигурно дали постоел малиот Груица, синот на Старина Новак, иако постојат мислења дека тој би можел да биде вистинска историска личност (ајдучки арамбаша). Другите ликови во песната, како Џафер-бег и неговата сопруга, се измислени.

Наводи
------

1. ↑  *Хајдуци*. Београд: Народна књига, 1965, стр. 14-20.
2. ↑  Војислав Ђурић, *Антологија српских народних јуначких песама*. Београд: Српска књижевна задруга, 2012, стр. 310-315.
3. ↑  *Хајдуци*. Београд: Народна књига, 1965, стр. 147.
**Планета ТВ** е бугарски телевизиски канал што го започнал своето емитување во 2001 година преку сателит Thor 3. Подоцна продолжува ширењето и преку сателитите Hellas Sat 2, Eutelsat W2W и за Америка, AMC 4, Optus B3.

Телевизијата е дел и од програмските шеми на два бугарски големи дигитални оператори - Bulsatcom и TotalTV. Во сопственост на "Пајнер медиa", каналот ја емитува музичката продукција претежно на музичка компанија "Пајнер". Стиловите кои се застапени во програмската шема на телевизијата се фолк, фолклор, поп и модерна балканска музика.

Телевизија "Планета" во моментов емитува преку различни сателити на територијата на цела Европа, Јужна Африка, Австралија, Северна Америка, дел од Јужна Америка и Источна Азија.

Наводи
------

1. ↑  САТЕЛИТНО ПОКРИТИЕ НА ТЕЛЕВИЗИЯ "ПЛАНЕТА",

  


|  |  |
| --- | --- |
| Stub icon | *Оваа статија за телевизија е никулец. Можете да помогнете со тоа што ќе ја проширите.** п
* р
* у
 |
**Перифраза** е троп на исказот, во кој се користат вишок на зборови при опис на нешто, што може да се искаже со многу помалку зборови. Перифразата најчесто се употребува за да се избегне вистинскиот исказ или збор, ако не е пригодно да се употреби тој самиот. Така, перифразата е фигура во која еден поин се заменува со т.н. аналитички израз. 

На пример поетите често наместо да кажат само „небо", велат „азурниот свод". Или наместо да се каже „Умре", често се вели „Отиде на другиот свет" и сл. 

Перифраза може да се направи и само со еден збор, а може и со цел исказ. Доколку е само еден збор тој претставува еуфимизам. Понекогаш и еуфимизмот може да биде составен од зборовна група.

  

Перифразата во суштина е метафора, зашто мора да постои сличност меѓу заменетите зборови.

|  |  |
| --- | --- |
| Stub icon | *Оваа статија од областа на лингвистиката е никулец. Можете да помогнете со тоа што ќе ја проширите.** п
* р
* у
 |
**Новалис** (германски: *Novalis*), псевдоним на **Георг Филип Фридрих Фрајхер фон Харденберг** (*Georg Philipp Friedrich Freiherr von Hardenberg*, 1772 — 1801) — еден од најважните германски писатели и филозофи на раниот романтизам. Припаѓал на кругот на „романтичарите од Јена".

Тој ги засновал своите филозофски концепти на „религијата на љубовта" и „магичниот идеализам" врз мислата на Јохан Фихте. Тој ги поврзувал уметноста и религијата и тврдел дека целта е да се направи видлива апсолутна интуиција. Новалис велел дека задачата на човештвото е „да ја образова Земјата". Ова ќе донесе човештвото да влезе во новото златно доба на хармонијата помеѓу човекот и природата.

Работи
------

„Хајнрих од Офтединген" останал нецелосен и бил објавен по неговата смрт, но станала парадигма на романтичното движење. Синиот цвет спомнат во него, исто така, станал симбол. Овој роман припаѓа на жанрот на *„билдунгс романи"*.

Поетските дела на Новалис се: „Химните на ноќта", „Фрагменти" и „Духовни песн". Шесте хинали на Новалис (објавени во 1800) содржат автобиографски елементи. Нивната тема е нивното романтично толкување на единството на животот и смртта, каде што ноќта ја претставува границата меѓу нив. „Фрагменти" е напишан помеѓу 1795 и 1800 година. Тоа е колекција на мисли, афоризми и кратки коментари за филозофијата, естетиката и литературата. „Духовни песни" се интимна и ритмичка поезија наменета за пеење. Во нив, Христос се појавува како симбол на единството на поезијата и религијата.

Во есејот „Христијанство или Европа" Новалис изразува романтична носталгија за времињата кога средновековната Европа била обединета во христијанството. Тој е противник на просветителството и Француската револуција, за која тврди дека ја уништила европската духовност.

Наводи
------

1. ↑  Joel Faflak, Julia M. Wright (eds.), *A Handbook of Romanticism Studies*, John Wiley & Sons, 2016, p. 334.

Надворешни врски
----------------

* Портал: Биографија

* Библиографија
* Меѓународно здружение Новалис
* Информации за Новалис на интернет
* Член на книжевниот додаток на Лондон тајмс за важноста на Новалис за германската култура и филозофија

|  |  |
| --- | --- |
| Stub icon | *Оваа биографска статија е никулец. Можете да помогнете со тоа што ќе ја проширите.** п
* р
* у
 |
*Да не дојде до забуна со Приватна IP-адреса.*

**ПИП** во телекомуникацијата и информациските системи стои како **Приватен интернет протокол** или **Приватена ИП**. ПИП се подразбира како поврзување во приватна локална мрежа која со својот дизајн го имитира функционирањето на интернетот. Поспецифично, интернетот користи насочувачки проток наречен граничен протокол за премин (БГП), како што повеќето мултипротоколни обележја менуваат (МПЛС) мрежи. Со овој дизајн, има повеќенасочни влезови каде пакетот може да се задржи додека мрежата се пресекува. Каде што интернетот е јавна понуда, МПЛС ПИП мрежите се приватни. Тоа ни должи познат, често користен и удобен модел на мрежа за приватни имплементации.

Приватна ИП ги отстранува потребите за застарени мрежи којшто зависат од рамки, и уште по застарените од точка-до-точка мрежи, со услужниот услужник којшто понудува приватена локална мрежа на својот купувач за достапна цена.

Приватен IP сервис
------------------

Private IP Сервис  е приватна виртуелна мрежа која му овозможува мрежен јазол на корисникот, содржејќи се од рамковен преносен посредник или асинхрон трансфер мод (ATM) порт на сервисот за приватната IP мрежа (ПИП мрежа) овозможувајќи IP пренос на податоци користејќи технологија на мултипротоколни обележја (МПЛС). Корисничките податоци се поделени во дискретни IP пакети и пратени преку ПИП мрежата. Вообичаено, приватниот IP сервис користи само едно виртуелно коло (PVC) за поврзување со ПИП мрежата која се пренасочува од секој мрежен јазол. Ip пакетите можат да бидат пратени користејќи од точка-до-точка протокол (PPP), пакет преку SONET (POS), високо ниво на податочна врска (HDLC), мултилинк PPP (MLPPP) и мултилинк врамен посредник (MLFR) енкапсулирачки методи.

Стандарден сервис
-----------------

ПИП мрежниот сообраќај е поделен во две класи, согласен и несогласувачки. Корисничкиот CAR под стандардниот сервис е дефиниран како Silver CAR. За целите на стандардниот сервис: Согласниот сообраќај е тој кој е доставен до ПИП мрежата од страна на корисникот со брзина еднаква или помала од корисничкиот Silver CAR, и несогласувачкиот сообраќајот е тој кој е доставен до ПИП мрежата од страна на корисникот со брзина што ја надминува брзината на корисничкиот Silver CAR. Кога ПИП мрежата е натрупана, несогласувачкиот сообраќај е отфрлен.

Наводи
------

1. ↑  „Private IP Сервис".

Надворешни врски
----------------

* Виртуелни приватни мрежи Архивирано на 1 април 2012 г.
Неодамнешни перничести лави од Хаваите
Распаднати архајски перничести лави во Канадскиот штит
**Перничеста лава** (англиски: *Pillow lava*) – лава со специфична перничеста структура која ја добила со екструзија на лава под вода, односно со субакватична екструзија. Перничестите лави во вулканските стени се јавуваат во дебели секвенци на дисконтинуирани маси со перничест облик, обично со димензии од околу 1 метар. Го градат највисокиот дел на вториот слој на нормална секвенца на океанската кора.

Состав
------

Перничестите лави главно имаат базалтен состав иако се познати и перничести лави со коматитски, пикритски, бонинитски, андезитски, па дури и дацит. во општ случај, колку е покисела магмата, перничестите лави имаат поголеми димензии заради поголемата вискозност на лавата.

Појавување
----------

Перничестите лави се јавуваат на сите места каде базичните или интермедијарните лави се изливаат на морското дно, а тие места можат да бидат вериги на подморски вулкани над врелите точки или конструктивните граници на плочите на средеокеанските гребени. Во текот на формирање на нова океанска кора, во центарот на ширење се исфрлаат дебели секвенци од перничеста лава, кои се хранат со магмата од дајковите кои го поврзуваат морското дно и огништето на магмата. Перничестите лави и со нив поврзаниот комплекс паралелни дајкови, градат дел од класичната офиолитска секвенца во случка на обдукција на океанската кора на континенталната кора.

Постоењето на перничести лави во најстарите вулкански секвенци на Земјата го потврдува и постоењето на големи маси вода на Земјината површина во раниот архаик. Перничестите лави генерално се користат за потврда на субакватичниот вулканизам во метаморфните појаси.

Перничестите лави исто така се јавуваат како производи на подледничките вулкани во раните фази на ерупциите..

Поврзано
--------

Перничест базалт

Наводи
------

1. ↑  McCarthy, T. & Rubidge, B. 2008. The story of earth and life, Chapter 3, The first continent. 60-91, Struik Publishers Архивирано на 7 април 2009 г. Посетено на 23. 4. 2013.
2. ↑  Fang, N. & Niu, Y. 2003. Late Paleozoic ultramafic lavas in Yunnan, Southwest China and their geodynamic significance. Journal of Petrology 44, 141-158.
3. ↑  Kuroda, N. Shiraki, K. & Urano, H. 1988. Ferropigeonite quartz dacites from Chichi-jima, Bonin Islands: Latest differentiates from boninite-forming magma, Contributions to Mineralogy and Petrology, 100, 129-138.[*мртва врска*]
4. ↑  Walker, G.P.L. 1992. Morphometric study of pillow-size spectrum among pillow lavas, Bulletin of Volcanology, 54, 459-474.[*мртва врска*]
5. ↑  Introduction to geology and geodynamics of Iceland, R.G. Trønnes, Nordic volcanological Institute, University of Iceland
6. ↑  Scientists Study 'Glaciovolcanoes,' Mountains of Fire and Ice, in Iceland, British Columbia, US ScienceDaily, Apr. 23, 2010

Надворешни врски
----------------

* NeMO Explorer, NOAA - Contains link to video of pillows being formed
**Перипатетичари** — претставници на школа во старогрчката философија од 4 век п.н.е..

За школата
----------

Перипатетичарите биле следбеници на Аристотел. Името на школата доаѓа од старогрчкиот збор peripatoi (ст. гр. περίπατοι) со значење „шеталиште" (на кое имало колонади), а кое посочува на местото каде се состанувале членовите на школата Ликеј. По смртта на Аристотел се шири легендата дека тој бил „перипатетички предавач" (од грч. περιπατητικός - пешачење, одење), имено дека своите лекции ги држел одејќи низ градините, па така поимот peripatetikos го заменил оригиналниот peripatos во значењето на името на оваа школа.
**Постол Стоилков Спасов** ( 1923
 во Вак'в, Кумановско — 30 декември 1944

 во Вак'в, Кумановско) — македонски партизан од ромска националност, борец за слобода на Македонија и учесник во НОВ.

Животопис
---------

Произлегува од крајно бедно и безземјишно семејство. По националност бил Ром. Немал можност да се образова и останал неписмен, па самоиницијативно со голема упорност се научил да чита и пишува. Уште од раното детство работел како овчар, момок и аргат на туѓи имоти за да му помогне на своето сиромашно семејство. Бил доста музикален и сето слободно време го користел во свирење, кое подоцна му станало извор за егзистирање. Бил оженет и имал едно дете. На 9 јануари 1944 година стапил во редовите ва НОВ, а потоа и во составот на Седумнаесеттата македонска бригада. Со Бригадата земал учество во нејзините борби сè до ослободувањето на Гнилане. На позициите во борбите против разбиените балистички банди премрзнал и се разболел. Неговите родители на коњ, го превзеле и го однеле во неговиот дом, каде по кратко време ѝ починал на 30 декември 1944 година.

Наводи
------

1. 1 2  *Нивната борба за слобода, наш патоказ за иднината*. Кратово: Општински одбор на СЗБ НОВ Кратово. 1985. стр. 52.
**Планинарски дом „Љуботен"** — прв и најстар планинарски дом во Македонија, изграден во 1931 година. Домот е сместен на 1.630 метри надморска височина, под истоимениот врв.

Историја
--------

Љуботен е прв и најстар планинарски дом во Македонија, изграден во 1931 година.

Планинарскиот дом во текот на 2016 година бил реновиран и била извршена реконструкција на кровот.

Местоположба
------------

Домот се наоѓа на височина од 1630 м. До него се стигнува од Тетово до Старо Село по асфалтен пат, а од Старо Село до домот по макадам пат или маркирана патека која започнува од информативната табла во селото. Планинарскиот дом Љуботен е прв и најстар дом во Република Македонија изграден 1931г. Домот е поставен над букова шума и од него се отвора поглед кон полошката котлина, врвот Љуботен, Козја Стена, Ливадица и Пирибег.

Пристапност
-----------

До домот се стигнува од селото Старо Село од каде води макадам пат, но и обележана патека, која започнува од информативната табла во селото.

Особености
----------

Домот е отворен во текот на целата година, иако е пожелно најавување кај домарот.

Капацитетот на домот е 35 легла, заедничка трпезарија и кујна. Домот има постојана електрична енергија и вода.

Во домот може да се најави пијалак и храна, а по потреба и желба се подготвуваат и традиционални јадења.

Наводи
------

1. 1 2 3 4 5 6  „Планинарски домови". Посетено на 11 февруари 2018.
2. ↑  „Планинарскиот дом Љуботен се реновира". *karas4training.com*. 7 октомври 2016. Посетено на 11 февруари 2018.
3. ↑  „Планинарски дом „Љуботен" – Љуботен". *sharplanina.com.mk*. Посетено на 16.09.2022. Проверете ги датумските вредности во: `|accessdate=` (help)

Надворешни врски
----------------

* Планинарски дом „Љуботен" на Ризницата ?

|  |  |  |  |  |
| --- | --- | --- | --- | --- |
| 

| * п
* р
* у
Планинарски домови во Македонија |
| --- |
|  |
| 
* Бегово
* Браќа Јаневи
* Бреза
* Висока Чука
* Водоча
* Вртешка
* Големо Езеро
* Горна Белица
* Горни Дисан
* Горно Водно
* Даре Џамбаз
* Дервен
* Дивле
* Димитар Илиевски-Мурато
* Драчевица
* Јелак
* Јосип Станчиќ
* Калабастер
* Караџица
* Китка
* Китка
* Клепа
* Козјак
* Титов Врв
* Копанки
* Љуботен
* Љуботен" - Попова Шапка
* Матка
* Мокрени
* Мрежичко
* Неолица
* Папрадиште
* Патишка Река
* Плоча
* Појак Калман
* Скопје 63
* Скочивир
* Смрека
* Средно Водно
* Старавина
* Стровија
* Томе Шутов - Кротки
* Три Води
* Урсус спелеос
* Црквиште
* Чеплез
* Џумаја
* Шара ски
* Шарена чешма
* Шарски води
* Широка

 | Лого на Планинарскиот сојуз на Македонија |

 |

Координати: 42°11′5″N 21°7′38″E﻿ / ﻿42.18472° СГШ; 21.12722° ИГД﻿ / 42.18472; 21.12722
**Петит Невис** (англиски: *Petit Nevis*, „Мал Невис") е мал остров во Карипското Море, дел од групата на острови Гренадини, во независната островска држава Свети Винцент и Гренадини. Островот не е населен. Во близина на северниот брег има мала издигната карпа.

Географија
----------

Островот e со вкупна големина од 0,28 км2. Петит Невис се наоѓа јужно од островот Бекија. Помеѓу Бекија и Петит Невис се наоѓаат малите карпи Семплерс Ки и Сент Елерс Ки. Овој остров не е населен, но се користи од ловци на китови. Сепак ловењето на китови сега е ограничено со закон.

Последниот сопственик на островот била Ејлин Корија, која умрела во јули 2011. Денес островот е под управа на потомците од претходните сопственици.

Наводи
------

1. ↑  Petit Nevis - Private Island St. Vincent and the Grenadines Sotheby's International Realty
2. ↑  Mapcarta, 2018. Petit Nevis, St Vincent. Accessed 2018-03-30.

Поврзано
--------

* Гренадини
* Свети Винцент и Гренадини

Надворешни врски
----------------

* Приватни острови на продажба: Петит Невис